Hellfjord er «Himmelblå på syre», med en dash Twin Peaks - slik presenteres denne TV-dramaserien på 7 x 30 min. Politimannen Salmander (Zahid Ali) forårsaker en politihests død på 17. mai i Oslo, og blir tvangsforflyttet til "det lille rottehølet" Hellfjord i Finnmark. En søring med pakistansk-etnisk bakgrunn, møter Nord-Norge. Dette er utgangspunktet for serien, som skal inneholde store doser humor i tillegg til å være spennende, idyllisk og skummel.